**Apel la bunăvoință**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apel la bunăvoință

...

A-nceput de ieri să cadă

Câte-un parlamentar pe stradă,

Că i s-a tăiat în țară

Pensia lui specială!

...

Suferință, cât cuprinde

C-a devenit român normal,

Deși doar de el depinde

Să pună furtul pe cântar!

...

N-are o viață normală,

Fără el, se-alege praful,

Merită pensia specială,

Că el gestionează jaful!

...

Oricum în țară tot se fură

Și bietul nostru special,

Atâtea ore stă și-ndură

Statutul de parlamentar!

...

Dacă-l vedeți cumva căzut

Pe bietul parlamentar,

Ridicați-l în șezut

Și aveți grijă, vă rog mult

Să nu moară pe trotuar!

...

Poporul trebuie să creadă

Că-ntr-adevăr, e special,

Și dacă moare pe trotuar,

Aruncați-l voi în stradă!

...

Iar de vă privește-atent

Dar nu pare să vă vadă,

Ar fi bine de-ați putea

Să-l ridicați voi din stradă,

Să-l duceți în Parlament,

Că tot e plătit să stea!